جاوب هنا لو سمحت _
أختي الكريمة .. الاكتئاب اضطراب شهير بيتميز بسيطرة مجموعة من الأفكار المُعطّلة/ المثبطة علينا، زي: أنا مش نافعة، أنا عايزة اموت، كرهت الدنيا، محدش يستاهل .... . فالعلاج الأمثل للاكتئاب هو زيارة طبيب نفسي متخصص في منهج علاجي اسمه: العلاج المعرفي السلوكي أو CBT ومن أفضل اللي شغالين فيه د. علي عسكر، مركز الأمل، د. مها رئيسة الجمعية المصرية للعلاج المعرفي السلوكي، وفي د. أحمد حنفي، مركز مقياس بمدينة نصر بس متعاملتش معاه بشكل عميق للحكم بقوة عليه. وده مع العلاج الدوائي اللي بيراعي فيه إنه نوبات متكررة. بعد انتهاء العلاج بيفضل تستمري في حضور جلسات علاج جماعي على الأقل مرة في الشهر، ودي بتبقى بـ٣٠ جنيه تقريباً الجلسة، وفي جلسات مجانية في المستشفيات الجامعية. ربنا يتم شفاءك